**Referat af bestyrelsesmøde i Fiskbæk tirsdag den 8. juni 2021**

Deltagere: Anne Marie Thomsen (58), Birgit Bannas (52), Sønke Lorenzen (30), Kirsten Friis Hansen (62) og Jens Vedsted-Hansen (60) samt suppleanterne Ulla Thundal (56) og Gerda Nygaard Jensen (36).

1. Valg af referent: Jens.
2. Underskrivelse af referat: Referat af mødet 10. maj 2021 blev underskrevet.
3. Siden sidst
   1. Træpleje

Vi har modtaget overslag fra Birchs Træservice på fældning af asketræer, beskæring og oprydning mv. Da disse arbejder er nødvendige, besluttede vi at bede Birch om at udføre dem. Det forventes at ske sidst i juni. Desuden taler Anne Marie med Birch om revision af plejeplanen enten i 2021 eller i 2022.

* 1. Status på vedligeholdelsesplan

Det er aftalt med gartner Mulvad, at han udfører første etape af fliseudskiftningen i august-september.

Mureren er forsinket, men vil gå i gang med de aftalte vedligeholdelsesarbejder så snart som muligt. Vi var enige om, at sokkelpudset i hvert fald skal ordnes mens det er godt vejr i sommer.

En af de opsatte rottespærrer er midlertidigt afmonteret, men bliver opsat igen snarest muligt.

* 1. Evaluering af salg af nr. 40 samt salg af nr. 44

Vi drøftede erfaringerne fra salget af nr. 40, herunder vanskelighederne ved at få afstemt vores krav og ønsker i forhold til den standardformular, ejendomsmægleren brugte. Desuden aftalte vi at drøfte nogle generelle spørgsmål ang. håndtering af forbedringer og mangler ved overdragelse på et kommende bestyrelsesmøde.

Mht. salget af nr. 44 oplyste Anne Marie, at der er 6-8 personer på interesselisten. Vi besluttede først at undersøge, om nogle af dem er interesseret i nr. 44. Hvis ikke, vil vi foreslå sælger at annoncere på Beder-Malling Bazaren og i sidste ende salg via ejendomsmægler.

1. Generalforsamling 17. juni

Anne Marie oplyste, at der er 20 tilmeldte, og derudover forventer hun at modtage fuldmagter fra et par beboere. Hun vil udsende nærmere praktisk information om generalforsamlingen, som afholdes på Malling Kro torsdag den 17. juni kl. 17.30.

Desuden drøftede vi Anne Maries udkast til beretning samt spørgsmål om dirigent og referent.

1. Arbejdsdag 26. juni

Vi drøftede de opgaver, som skal prioriteres på havearbejdsdagen lørdag den 26. juni. Vi starter med fælles morgenkaffe kl. 10 og slutter kl. 13. Kirsten lovede at købe morgenbrød mv., og flere tilbød at stille med kaffe eller te.

Deltagere i arbejdsdagen bedes tilmelde sig til Anne Marie senest tirsdag den 22. juni.

1. Eventuelt

Anne Marie havde fået besked om sætningsskader i nr. 48. Mureren er kontaktet, og vi afventer hans vurdering inden vi kan tage stilling til reparation og undersøge evt. forsikringsdækning.

Vi besluttede at sige ja tak til et tilbud om tre løbehjul, som vi gerne vil placere i haveskuret ved siden af nr. 52.

1. Næste møde

Da der kan blive behov for et bestyrelsesmøde inden sommerferien, aftalte vi foreløbigt at satse på at mødes mandag den 5. juli kl. 17.00 i drivhuset.